מצב התעסוקה במדינות ה-OECD ברבעון השלישי של 2013 - ישראל ב-OECD
מצב התעסוקה במדינות ה-OECD ברבעון השלישי של 2013
נתוני שיעורי התעסוקה במדינות ה-OECD לרבעון השלישי לשנת 2013
לנה זייגר 5 בפברואר 2014	חדשות, כתבות, תעסוקה וכישורים
בכל רבעון, מפיק ה-OECD את הנתונים על שיעורי התעסוקה בכל מדינות הארגון. על פי הדיווח מתאריך ה- 21.1.14 שיעור התעסוקה במדינות ה- OECD ברבעון השלישי של שנת 2013 עלה ב- 0.1% ביחס לרבעון הקודם והתייצב על 65.2%.
באזור היורו, שיעור התעסוקה עלה זו הפעם הראשונה מאז הרבעון השני של שנת 2011 ב-0.1% ועומד כיום על 63.5%, יחד עם זאת, טרם חזרו לרמתו בשנת 2010. בהשוואה לרבעון השני של שנת 2013, שיעור התעסוקה עלה גם ביפן, אנגליה וארה"ב (ל- 71.8%, 70.8% ו- 67.4% בהתאמה), ואילו קנדה חוותה ירידה של 0.2% ל72.4%.
בקרב המדינות האחרות בארגון, את הצמיחה הגדולה בשיעור התעסוקה חוו פורטוגל, סלובניה ואירלנד (ל- 61.3% , 63.7% ו- 60.7% בהתאמה). בישראל שיעור התעסוקה עלה בתקופה המדוברת ב-0.6% ל-67.3%. הירידות המשמעותיות בשיעור התעסוקה נראו באסטוניה, טורקיה, הולנד ודנמרק.
בגרף הראשון תוכלו לראות את שיעורי התעסוקה באזורים נבחרים בתקופה שבין הרבעון השני של שנת 2008 לרבעון השלישי של שנת 2013.
שיעור התעסוקה של עובדים מבוגרים (גיל 55-64) ממשיך לעלות במדינות ה- OECD; ברבעון השלישי של 2013 עלה שיעור התעסוקה של קבוצת גילאים זו ב-0.3% ל56.5% , וב-2.4% מאז הרבעון השני של שנת 2008, עלייה שמעידה על שיפור במצב התעסוקה עבור קבוצה זו בחלק גדול ממדינות הארגון. בשנה החולפת שיעור תעסוקת המבוגרים גדל בצורה ניכרת באנגליה, יפן, מדינות גוש האירו וארה"ב (ב- 2%, 1.6%, 1.4% ו- 0.3% בהתאמה). יחד עם זאת, באותה השנה ירד שיעור התעסוקה של עובדים מבוגרים באוסטרליה, יוון, לוקסמבורג, מקסיקו, ספרד וטורקיה.
בישראל, שיעור התעסוקה של בני 55-64 עומד על 63.6% ברבעון השלישי; זו היא ירידה ביחס לרבעון הקודם אך עליה ביחס לרבעון המקביל אשתקד. לשכת המשנה למנכ"ל והממונה על התעסוקה במשרד הכלכלה פועל רבות לשילובם של עובדים מבוגרים במעגל העבודה. בין הדוגמאות הבולטות לכך הן התוכניות להכשרת עובדים מבוגרים במקצועות שונים במגוון של ענפים, כגון: חשמל, מחשבים, תחבורה, בניין, ניהול מערכות משרדיות ועוד.
בחלק ה- Employment statistics , ניתן לבחון את סטטיסטיקות התעסוקה המרכזיות בישראל לשנים 2011- 2012 ולהשוות אותן למדינות האחרות בארגון.
הגרף השני מתאר את השינויים בשיעורי התעסוקה במדינות ה- OECD , על פי קבוצות אוכלוסייה שונות בניהן: נשים, גברים, צעירים ומבוגרים.
ישראל משרד הכלכלה והתעשייה עובדים מבוגרים	2014-02-05
תגיותישראל משרד הכלכלה והתעשייה עובדים מבוגרים
הקודם כיצד הופכים מחקר ציבורי למוצר?
הבא FDI Regulatory Restrictiveness Index